techiaith/cofnodycynulliad_en-cy huggingface dataset:
English: Well, there's no doubt that the changes in student finance policy will have had an effect. It was very generous, of course, for EU students; that's not the case any more in the same way. That may well be part of the reason why we've seen a decline in Wales, given the situation with our own student finances. Those changes, of course, were made following an independent review. It is, though, encouraging to see an increase in EU applicants to Welsh universities for early deadline courses, which include most medicine and dentistry courses - that's to commence study in 2019. But, of course, we will continue to work with our universities in order to make sure that it's understood that Wales is an attractive place to study.
Welsh: Wel, nid oes unrhyw amheuaeth y bydd y newidiadau i'r polisi cyllid myfyrwyr wedi cael effaith. Roedd yn hael iawn, wrth gwrs, i fyfyrwyr UE; nid yw hynny'n wir mwyach yn yr un modd. Efallai'n wir bod hynny'n rhan o'r rheswm pam yr ydym ni wedi gweld gostyngiad yng Nghymru, o ystyried y sefyllfa gyda'n cyllid myfyrwyr ein hunain. Gwnaed y newidiadau hynny, wrth gwrs, yn dilyn adolygiad annibynnol. Fodd bynnag, mae'n galonogol gweld cynnydd i nifer yr ymgeiswyr o'r UE i brifysgolion Cymru ar gyfer cyrsiau dyddiad cau cynnar, sy'n cynnwys y rhan fwyaf o gyrsiau meddygaeth a deintyddiaeth - mae hynny i gychwyn astudio yn 2019. Ond, wrth gwrs, byddwn yn parhau i weithio gyda'n prifysgolion er mwyn gwneud yn siŵr y deallir bod Cymru yn lle deniadol i astudio.
English: I think many Assembly Members have given the context of Brexit and how that may impact EU students and also those coming from further than the EU. But, looking at the current situation, there are no Welsh universities in the top 10 across the UK for EU student numbers, so that is something in the here and now that we are not performing well on. Yes, your Government has confirmed that EU students will continue under the same rules until 2019-20, but I want to understand what you are going to be able to do after that point. An announcement that covers only the next financial year might not be sufficient enough for those students who are planning their future careers, be it within the EU, or beyond that. So, what can you do to encourage them to see Wales as a viable place for them to come and study?
Welsh: Rwy'n credu bod llawer o Aelodau Cynulliad wedi rhoi cyd-destun Brexit a sut y gallai hynny effeithio ar fyfyrwyr o'r UE a hefyd y rhai sy'n dod o leoedd pellach i ffwrdd na'r UE. Ond, o edrych ar y sefyllfa bresennol, nid oes unrhyw brifysgolion yng Nghymru yn y 10 uchaf ar draws y DU o ran nifer myfyrwyr o'r UE, felly mae hynny'n rhywbeth ar hyn o bryd nad ydym ni'n perfformio'n dda ynglŷn ag ef. Ydy, mae eich Llywodraeth wedi cadarnhau y bydd myfyrwyr UE yn parhau o dan yr un rheolau tan 2019-20, ond hoffwn ddeall beth yr ydych chi'n mynd i allu ei wneud ar ôl yr adeg honno. Efallai na fydd cyhoeddiad sy'n cynnwys dim ond y flwyddyn ariannol nesaf yn ddigon i'r myfyrwyr hynny sy'n cynllunio eu gyrfaoedd yn y dyfodol, boed hynny o fewn yr UE, neu y tu hwnt i hynny. Felly, beth allwch chi ei wneud i'w hannog nhw i weld Cymru fel lle dichonol iddyn nhw ddod i astudio yno?
English: Well, we established the higher education Brexit working group over two years ago. That was established to share intelligence and to provide advice to the Welsh Government. We work with our universities, of course, to make sure that their voices are heard abroad, and of course to ensure that they are able to market themselves abroad. Now, within Europe itself, until last year, the only two offices we had in the EU, outside of the UK, were in Dublin and in Brussels. That's changing, with Paris, with Dusseldorf, with Berlin opening; there will be others in southern Europe in the future. I would anticipate those offices being available to higher education institutions, to help them to promote their message in important European markets, and of course to assist students to find out more about Wales.
Welsh: Wel, sefydlwyd y gweithgor Brexit addysg uwch gennym dros ddwy flynedd yn ôl. Fe'i sefydlwyd i rannu gwybodaeth ac i roi cyngor i Lywodraeth Cymru. Rydym ni'n gweithio gyda'n prifysgolion, wrth gwrs, i wneud yn siŵr bod eu lleisiau'n cael eu clywed dramor, ac wrth gwrs i sicrhau eu bod yn gallu marchnata eu hunain dramor. Nawr, o fewn Ewrop ei hun, tan y llynedd, roedd yr unig ddwy swyddfa oedd gennym ni yn yr UE, y tu allan i'r DU, yn Nulyn ac ym Mrwsel. Mae hynny'n newid, gyda Paris, gyda Dusseldorf, gyda Berlin yn agor; bydd eraill yn ne Ewrop yn y dyfodol. Byddwn yn rhagweld y bydd y swyddfeydd hynny ar gael i sefydliadau addysg uwch, i'w helpu i hyrwyddo eu neges mewn marchnadoedd Ewropeaidd pwysig, ac wrth gwrs i gynorthwyo myfyrwyr i ddarganfod mwy am Gymru.
English: Thank you, Llywydd. Twice over the past few weeks - in a Confederation of British Industry conference and in an interview with Guto Harri - you have referred to the increasing numbers of successful Welsh businesses that are selling out to companies outwith Wales. You said that you want to follow the mittelstand system in Germany, where indigenous companies grow and develop from small companies into medium-sized companies, rather than being sold. Have you made an assessment of the length and breadth of this problem? How many medium-sized Welsh businesses have been taken over during the past 12 to 15 months?
Welsh: Diolch, Llywydd. Ddwywaith yn ystod yr wythnosau diwethaf - mewn cynhadledd gyda Chydffederasiwn Diwydiant Prydain ac mewn cyfweliad gyda Guto Harri - rydych chi wedi cyfeirio at y nifer cynyddol o fusnesau llwyddiannus Cymreig sydd yn gwerthu mas i gwmnïau o'r tu fas i Gymru. Fe ddywedoch chi eich bod chi eisiau efelychu system y mittelstand yn yr Almaen, lle mae cwmnïau cynhenid yn tyfu ac yn datblygu yn gwmnïau canolig eu maint, yn hytrach nag yn cael eu prynu. A ydych chi wedi gwneud asesiad o hyd a lled y broblem yma? Hynny yw, faint o gwmnïau canolig Cymreig sydd wedi cael eu cymryd drosodd yn ystod y 12 i 15 mis diwethaf?
English: No, but what I do know is that we need to change the culture as regards businesses in Wales. The tradition of mittelstand in Germany is an exceptionally strong one, and there is a tradition there where companies continue to manufacture and don't sell out to other companies, but that hasn't been the case in Wales. This is an old problem. One of the things we were considering at one time was whether we could reopen the Cardiff stock exchange. By now, of course, most are digital in nature. The reason we were looking at the feasibility of that was to ensure that more companies or businesses from Wales would consider being listed on that stock exchange, but, by now, I would say that that's no longer relevant. Culture change is the thing for me, to ensure that more businesses from Wales think, 'Right, we want to grow. We want to stay as we are', and to not always think, 'We must sell out to a larger company'. This is not the case in Ireland, and neither is it the case to some extent in Scotland. So, a change of culture is what's important.
Welsh: Na, ond beth rydw i yn gwybod yw bod rhaid newid diwylliant ynglŷn â busnesau yng Nghymru. Mae'r traddodiad o mittelstand yn yr Almaen yn un cryf dros ben, ac mae yna draddodiad fanna lle mae cwmnïau yn parhau i gynhyrchu ac nid yn gwerthu mas i gwmnïau eraill. Nid felly mae hi wedi bod yng Nghymru. Mae hon yn hen broblem. Un o'r pethau roeddwn i'n ei ystyried ar un adeg oedd gweld os gallem ni ailagor cyfnewidfa stoc Caerdydd. Erbyn hyn, wrth gwrs, mae'r rhan fwyaf ohonyn nhw yn weddol o ddigidol. Y rheswm am hynny oedd i sicrhau bod mwy o gwmnïau o Gymru yn edrych - neu mwy o fusnesau o Gymru - i gael eu rhestru ar y gyfnewidfa hynny, ond nawr, buaswn i'n dweud, nid yw hynny'n rhywbeth sy'n berthnasol. Newid diwylliant yw'r peth i fi, i sicrhau bod mwy o fusnesau o Gymru yn meddwl, 'Reit, rydym ni'n moyn tyfu. Rydym ni'n moyn sefyll fel rydym ni', ac nid meddwl trwy'r amser, 'Wel, mae'n rhaid i ni werthu mas i rywun sydd yn fwy'. Nid yw hyn yn wir yn Iwerddon ac nid yw'n wir, i raddau, yn yr Alban. Felly, newid diwylliant sy'n bwysig.
English: Well, it's true to say that you have examples there of the culture that we have. People tend to retire and sell out, rather than thinking about ensuring that the company can carry on. So, the next question is: what can we do about this? So, I think I would like to consider what's happening in Scotland to see whether there are any lessons that we can learn from Scotland, because it's one thing to say that we must change the culture, but we have to find ways of being able to do so.
Welsh: Wel, mae'n wir i ddweud bod enghreifftiau fanna o'r diwylliant sydd gyda ni. Mae pobl yn tueddu i ymddeol a gwerthu o achos hynny, ac nid yn meddwl am sicrhau bod y cwmnïau'n parhau. So, y cwestiwn nesaf yw: beth allwn ni wneud amdano fe? Rydw i'n credu y liciwn i ystyried beth sydd wedi digwydd yn yr Alban er mwyn gweld a oes unrhyw wersi y gallwn ni eu dysgu o'r Alban, achos mae'n un peth i ddweud, 'Mae'n rhaid newid y diwylliant'; peth arall, wrth gwrs, yw sicrhau ein bod ni'n ffeindio ffyrdd i wneud hynny.
English: Is part of the problem the overemphasis in terms of Government policy on inward investment? Two years ago, you referred to attracting Pinewood to Wales as one of the main successes of your economic policy. Yesterday we heard that only 20 per cent of the proposed economic benefit has actually come to pass. Your economic director said that more transparency in this case would have been useful, but in this case and in the case of Aston Martin you have refused to be transparent because of commercial confidentiality. You argue that you need to strike the right balance between indigenous development and inward investment, but how can we judge if this balance is right if we don't have the figures? Now, of course, we need a strategy for overseas companies, but rather than writing blank cheques for white elephants, wouldn't it be better for the Welsh Government to look more at safeguarding the companies that we have? To this end, does the Government intend to respond to the European Commission inquiry into the merger of ThyssenKrupp and Tata, which could mean the sale of the Trostre site? And, remaining with Llanelli, can I ask specifically when the Welsh Government became aware of Schaeffler's intention to close the plant in Llanelli? And as there uncertainty about Brexit is noted as one of the main reasons for that decision, to what extent has Jeremy Corbyn's opposition and the Labour Party's opposition to membership of the single market contributed to this decision?
Welsh: Ai rhan o'r broblem hefyd yw gorbwyslais o ran polisi'r Llywodraeth ar fewnfuddsoddi? Ddwy flynedd yn ôl, mi oeddech chi'n cyfeirio at ddenu Pinewood i Gymru fel un o brif lwyddiannau eich polisi economaidd. Ddoe fe glywom ni mai dim ond 20 y cant o'r budd economaidd arfaethedig sydd wedi dod. Mi ddywedodd eich cyfarwyddwr ym maes yr economi y byddai mwy o dryloywedd yn yr achos yma wedi bod yn ddefnyddiol, ond yn yr achos yma, ac yn achos Aston Martin, rydych chi wedi gwrthod bod yn dryloyw oherwydd cyfrinachedd masnachol. Rydych chi'n dadlau bod angen cael y balans yn iawn rhwng datblygu cynhenid a mewnfuddsoddi, ond sut ydym ni i farnu a ydy'r balans yma'n iawn heb fod y ffigurau gennym? Nawr, wrth gwrs, mae angen strategaeth ar gyfer cwmnïau tramor, ond yn hytrach nag ysgrifennu siecs blank ar gyfer eliffantod gwyn, oni fyddai'n well i Lywodraeth Cymru edrych yn fwy ar amddiffyn y cwmnïau sydd gyda ni? I'r perwyl hyn, a ydy'r Llywodraeth yn bwriadu ymateb i ymchwiliad y Comisiwn Ewropeaidd i uniad ThyssenKrupp a Tata, a all olygu gorchymyn i werthu safle Trostre? A gan aros gyda Llanelli, a gaf i ofyn yn benodol pryd y daeth Llywodraeth Cymru yn ymwybodol o fwriad Schaeffler i gau'i ffatri yn Llanelli? A gan fod ansicrwydd ynglŷn â Brexit yn cael ei nodi fel un o'r prif resymau am y penderfyniad, i ba raddau y mae gwrthwynebiad Jeremy Corbyn a'r Blaid Lafur i aelodaeth o'r farchnad sengl wedi cyfrannu at y penderfyniad yma?
English: Diolch, Llywydd. First Minister, as you may know, this week is International Stress Awareness Week and November is Men's Health Awareness Month. Considering that over 63 per cent of adults and over 55 per cent of children in Wales are waiting longer than four weeks to access mental health treatment, and given that the Equality and Human Rights Commission believe that getting timely access to mental health services should be a top priority, why isn't it a top priority for your Government?
Welsh: Diolch, Llywydd. Prif Weinidog, fel efallai y gwyddoch, mae hi'n Wythnos Ryngwladol Ymwybyddiaeth o Straen yr wythnos hon a mis Tachwedd yw Mis Ymwybyddiaeth o Iechyd Dynion. O gofio bod dros 63 y cant o oedolion a thros 55 y cant o blant yng Nghymru yn aros yn hwy na phedair wythnos i gael triniaeth iechyd meddwl, ac o gofio bod y Comisiwn Cydraddoldeb a Hawliau Dynol yn credu y dylai cael mynediad prydlon at wasanaethau iechyd meddwl fod yn brif flaenoriaeth, pam nad yw'n un o brif flaenoriaethau eich Llywodraeth?
English: Well, I would argue that it is. We've seen huge improvements, for example, in ensuring access to mental health for children and for adolescents, and also emphasis made on ensuring that counselling is available rather than clinical intervention at an earlier stage. We have the Mental Health (Wales) Measure 2010, of course, which I would argue is a unique piece of legislation that improves access to, and delivery of, mental health services. It's driven improvement since its implementation in 2010, it does provide effective and helpful services at an early stage through the local primary mental health support service, and it ensures that those in need of specialist services receive the highest quality of care and treatment. There are many other things I could refer to, of course, such as, for example, the 'Talk to me 2' strategy to help prevent suicide and self-harm. That strategy, of course, is overseen by a national advisory group. So, I would argue, in fact, that services in Wales have much improved over the years, and that's recognised by the amount of money that we've invested in mental health.
Welsh: Wel, byddwn yn dadlau ei fod. Rydym ni wedi gweld gwelliannau enfawr, er enghraifft, o ran sicrhau mynediad at iechyd meddwl i blant ac i bobl ifanc, a hefyd pwyslais ar sicrhau bod cwnsela ar gael yn hytrach nag ymyrraeth glinigol ar gam cynharach. Mae gennym ni Fesur iechyd meddwl (Cymru) 2010, wrth gwrs, y byddwn yn dadlau sy'n ddarn unigryw o ddeddfwriaeth sy'n gwella mynediad at wasanaethau iechyd meddwl a'u darpariaeth. Mae wedi ysgogi gwelliant ers ei gyflwyno yn 2010, mae'n darparu gwasanaethau effeithiol a defnyddiol yn gynnar drwy'r gwasanaeth cymorth iechyd meddwl sylfaenol lleol, ac mae'n sicrhau bod y rhai sydd angen gwasanaethau arbenigol yn cael gofal a thriniaeth o'r ansawdd uchaf. Ceir llawer o bethau eraill y gallwn gyfeirio atynt, wrth gwrs, fel, er enghraifft, strategaeth 'Siarad â fi 2' i helpu i atal hunanladdiad a hunan-niwed. Caiff y strategaeth honno, wrth gwrs, ei goruchwylio gan grŵp cynghori cenedlaethol. Felly, byddwn yn dadlau, mewn gwirionedd, bod gwasanaethau yng Nghymru wedi gwella'n helaeth dros y blynyddoedd, a chydnabyddir hynny gan faint o arian yr ydym ni wedi ei fuddsoddi mewn iechyd meddwl.
English: Well, First Minister, clearly, it's not a top priority for your Government, otherwise these people wouldn't be waiting so long. When your Government laid its budget last month, there was no clarity on how you would improve Wales's mental health service provision. This is in huge contrast to the UK Government, who made clear its decision to invest further in the NHS to support those with mental illness in its budget. Now, First Minister, I know you like talking about England, so, as a result of the Chancellor's announcement last week, the UK Conservative Government is implementing a new mental health crisis service, with comprehensive mental health support available in every major A&E. It's introducing children and young people's crisis teams in every part of England, it's introducing more mental health ambulances, it's introducing more safe havens in the community, it's introducing a 24-hour mental health crisis hotline - all of this, but not on this side of the border. It's becoming clear that mental health provision in Wales is falling behind that of England and other parts of the United Kingdom. Will you now be exploring some of these measures and looking to implement them here in Wales?
Welsh: Wel, Prif Weinidog, yn amlwg, nid yw'n un o brif flaenoriaethau eich Llywodraeth, fel arall ni fyddai'r bobl hyn yn aros cyhyd. Pan gyflwynodd eich Llywodraeth ei chyllideb fis diwethaf, nid oedd unrhyw eglurder ynghylch sut y byddech yn gwella darpariaeth gwasanaethau iechyd meddwl Cymru. Mae hyn yn gwrthgyferbynnu'n enfawr â Lywodraeth y DU, a wnaeth yn eglur ei phenderfyniad i fuddsoddi ymhellach yn y GIG i gefnogi'r rhai â salwch meddwl yn ei chyllideb. Nawr, Prif Weinidog, gwn eich bod chi'n hoffi siarad am Loegr, felly, o ganlyniad i gyhoeddiad y Canghellor yr wythnos diwethaf, mae Llywodraeth Geidwadol y DU yn cyflwyno gwasanaeth argyfwng iechyd meddwl newydd, gyda chymorth iechyd meddwl cynhwysfawr ar gael mewn ym mhob adran damweiniau ac achosion brys fawr. Mae'n cyflwyno timau argyfwng plant a phobl ifanc ym mhob rhan o Loegr, mae'n cyflwyno mwy o ambiwlansys iechyd meddwl, mae'n cyflwyno mwy o noddfeydd diogel yn y gymuned, mae'n cyflwyno llinell gymorth argyfwng iechyd meddwl 24 awr - hyn i gyd, ond nid ar yr ochr hon i'r ffin. Mae'n dod yn eglur bod y ddarpariaeth iechyd meddwl yng Nghymru yn colli tir ar y ddarpariaeth yn Lloegr a rhannau eraill o'r Deyrnas Unedig. A fyddwch chi'n archwilio nawr rhai o'r mesurau hyn gyda'r bwriad o'u cyflwyno yma yng Nghymru?
English: What he's suggesting is, in some ways, what we're doing already; he seems not to know that. Can I say that the last published data shows that we are meeting the targets for assessment and interventions on an all-Wales basis? Over 184,000 people have been seen by local primary mental health support services in Wales since their introduction as part of the Measure. I can say, in terms of crisis care, well, we introduced the Wales mental health crisis care concordat in 2015. That's been successful in significantly reducing the use of police custody for people detained under the Mental Health Act 1983. We continue to work with local health boards, with local authorities and police authorities across Wales to support front-line services that are most likely to be the first contact for people in mental health crisis. We're improving out-of-hours and crisis care; that's a priority in the mental health transformation and innovation fund, which is supported by £7 million of additional funding by the Welsh Government, and, as part of that, we've committed over £1 million this year for a range of approaches to improve support, including liaison services, crisis support and street triage. And, a priority, of course, for our mental health crisis care concordat assurance group is to better understand the context of crisis presentations, and we are developing the data to support this. England is playing catch up.
Welsh: Yr hyn y mae'n ei awgrymu, mewn rhai ffyrdd, yw'r hyn yr ydym ni'n ei wneud eisoes; ymddengys nad yw'n gwybod hynny. Gallaf ddweud bod y data diweddaraf a gyhoeddwyd yn dangos ein bod ni'n bodloni'r targedau ar gyfer asesu ac ymyraethau ar sail Cymru gyfan? Mae dros 184,000 o bobl wedi eu gweld gan wasanaethau cymorth iechyd meddwl sylfaenol lleol yng Nghymru ers iddynt gael eu cyflwyno yn rhan o'r Mesur. Gallaf ddweud, o ran gofal mewn argyfwng, wel, cyflwynwyd concordat gofal argyfwng iechyd meddwl Cymru gennym yn 2015. Mae hwnnw wedi bod yn llwyddiannus i leihau'n sylweddol y defnydd o ddalfa'r heddlu ar gyfer pobl sy'n cael eu cadw yn gaeth o dan Ddeddf Iechyd Meddwl 1983. Rydym ni'n parhau i weithio gyda byrddau iechyd lleol, gydag awdurdodau lleol ac awdurdodau'r heddlu ledled Cymru i gefnogi gwasanaethau rheng flaen sydd fwyaf tebygol o fod yn gyswllt cyntaf i bobl mewn argyfwng iechyd meddwl. Rydym ni'n gwella'r gofal argyfwng y tu allan i oriau; mae hynny'n flaenoriaeth yn y gronfa gweddnewid ac arloesi iechyd meddwl, a gefnogir gan £7 miliwn o gyllid ychwanegol gan Lywodraeth Cymru, ac, yn rhan o hynny, rydym ni wedi ymrwymo dros £1 filiwn eleni ar gyfer amrywiaeth o ddulliau i wella cymorth, gan gynnwys gwasanaethau cyswllt, cymorth mewn argyfwng a brysbennu ar y stryd. Ac, un flaenoriaeth, wrth gwrs, i'n grŵp sicrwydd concordat gofal argyfwng iechyd meddwl yw deall yn well y cyd-destun o sut y mae argyfwng yn dod i'r amlwg, ac rydym ni'n datblygu'r data i gefnogi hyn. Lloegr sydd ar ei hôl hi.
English: Not at all. This is just absolute complacency from you and your Government, as usual. We know that, without timely treatment, a person's mental health, just like any other condition or illness, is likely to worsen. Time and time again, children and adults have to display a serious level of illness, often to the extent of harming themselves, before they can access timely services. But, sadly, it's clear that your Government is failing to drive forward the comprehensive sea change that our mental health services desperately need. Even when proposals were put in front of you by the Assembly's Children, Young People and Education Committee on how to improve the dire state of preventative mental health services in Wales, you refused to take on board the majority of those recommendations, even against the wishes of some of your backbenchers. So, can you tell this Chamber today why did your Government refuse to accept those recommendations, supported by Members of all parties, and why, in spite of a 4 per cent real-terms increase in the Welsh budget in 2015 to 2020, you are not sufficiently investing in mental health services in Wales to bring down the unacceptable waiting times for people with mental health conditions?
Welsh: Ddim o gwbl. Mae hyn yn achos o hunanfodlonrwydd llwyr gennych chi a'ch Llywodraeth, yn ôl yr arfer. Rydym ni'n gwybod, heb driniaeth brydlon, bod iechyd meddwl rhywun, yn union fel unrhyw gyflwr neu salwch arall, yn debygol o waethygu. Dro ar ôl tro, mae'n rhaid i blant ac oedolion ddangos lefel ddifrifol o salwch, yn aml i'r graddau o niweidio eu hunain, cyn y gallant gael mynediad at wasanaethau amserol. Ond, yn anffodus, mae'n amlwg bod eich Llywodraeth yn methu â bwrw ymlaen â'r newid sylweddol a chynhwysfawr y mae ein gwasanaethau iechyd meddwl eu hangen yn daer. Hyd yn oed pan roddwyd cynigion o'ch blaen gan Bwyllgor Plant, Pobl Ifanc ac Addysg y Cynulliad ar sut i wella cyflwr echrydus gwasanaethau iechyd meddwl ataliol yng Nghymru, fe wnaethoch chi wrthod ystyried y rhan fwyaf o'r argymhellion hynny, hyd yn oed yn groes i ddymuniadau rhai o aelodau eich meinciau cefn. Felly, a allwch chi ddweud wrth y Siambr hon heddiw pam wnaeth eich Llywodraeth wrthod derbyn yr argymhellion hynny, a gefnogwyd gan Aelodau o bob plaid, a pham, er gwaethaf cynnydd o 4 y cant mewn termau real i gyllideb Cymru yn 2015 tan 2020, nad ydych yn buddsoddi'n ddigonol mewn gwasanaethau iechyd meddwl yng Nghymru i ostwng yr amseroedd aros annerbyniol i bobl â chyflyrau iechyd meddwl?